作者：邵桂子
词牌/韵律：沁园春

paragraphs: 知是今年，一冬较暖，开遍梅花。
有一朵妖娆，塘之东畔，东君爱惜，云幕低遮。
小萼微红，香腮傅粉，把寿阳妆取自夸。
谁知道，忽移来秀水，深处人家。
清香扑透窗纱。
渐仙李秾华无等差。
这冰姿一样，玉颜双好，月明静夜，疏影横斜。
传语曹林，须将止渴，结子今番早早些。
梅自笑，嗔贺新郎曲，待拍红牙。